En myte står for fald. Trods omfattende investeringer i uddannelse og velfærd bliver det stadig sværere at bevæge sig op ad den sociale rangstige i Danmark.

Fakta er, at underklassens børn i stigende grad ender i nøjagtig samme position som deres forældre. Og selv om den udvikling et gået ekstra stærkt i de seneste ti år, så er den sociale mobilitet for alle indkomstgrupper i samfundet blevet mindre gennem de seneste 30 år.